एपेक्स कप क्रिकेट : केसीएमआईटी विजयी
केसीएमआईटीले शनिबार एपेक्स कप अन्तर कलेज क्रिकेट प्रतियोगितामा लिभरपुल कलेजलाई २१ रनले पराजित गरेको छ ।
काठमाडौँ — केसीएमआईटीले शनिबार एपेक्स कप अन्तर कलेज क्रिकेट प्रतियोगितामा लिभरपुल कलेजलाई २१ रनले पराजित गरेको छ ।लिभरपुलले टस जितेर फिल्डिङ रोजेपछि ब्याटिङमा आएको केसीएमआईटीले २० ओभरमा ९ विकेट गुमाई १ सय ३२ रन बनाएको थियो । विशाल कुँवरले ४२ बलमा ३८, सुवास सापकोटाले ३२ बलमा २६ र अमितकुमारले २३ रन बनाएका थिए । लिभरपुलका चुनचुन बाबु यादवले ३, अभिषेक यादव र सौरभ ऐरले १–१ विकेट लिएका थिए ।जवाफमा लिभरपुल ५ बलअघि अलआउट हुँदा १ सय ११ रन जोड्न सफल भयो । अभिषेक यादवले १५ बलमा ३१, अजय राजवंशीले १७ र ऋषभ यादवले ८ रन बनाए । केसीएमआईटीका नेजम कवारीले ३, मोहम्मद अब्दुल्ला नूर र अमितराज कार्कीले समान एक विकेट लिए । अलराउन्ड प्रदर्शन गरेका केसीएमआईटीका विशाल कुँवुर प्लेयर अफ द म्याच भए । 